Sadio Camara

Sadio Camara (s. 1979 Kati) on malilainen sotilas, joka osallistui elokuun 2020 vallankaappaukseen. Hän oli maan hallituksen puolustusministeri lokakuusta 2020.

Camara on valmistunut Koulikoron sotakoulusta. Hän palveli maan pohjoisosissa ja on toiminut sen jälkeen Katin sotakoulun johtajana. Ennen vallankaappausta eversti Camara oli saamassa koulutusta Venäjällä. 

Eversti Camara oli sotilasjuntta CNSP:n varapuheenjohtaja. Hänet nimitettiin Moctar Ouanen hallituksen puolustus- ja veteraaniministeriksi lokakuussa 2020. Camara ja Modibo Koné jätettiin pois uudesta hallituksesta toukokuussa 2021, mikä johti Ouanen ja presidentti Bah N’Dawn pidätykseen ja eroon.

Lähteet

Malilaiset poliitikot
Malilaiset sotilaat
Puolustusministerit
Vuonna 1979 syntyneet
Elävät henkilöt